У Вікіпедыі ёсць артыкулы пра іншых асоб з прозвішчам Піянткоўскі.

**Андрэ́й Андрэ́евіч Піянтко́ўскі** (руск.: Андрей Андреевич Пионтковский (нар. 30 чэрвеня 1940, Масква), РСФСР, СССР) — расійскі палітолаг, публіцыст; матэматык, кандыдат фізіка-матэматычных навук, вядучы навуковы супрацоўнік Інстытута сістэмнага аналізу РАН, член Амерыканскага матэматычнага таварыства, член партыі «Яблоко», блогер. Актыўны крытык Пуціна і палітыкі Расіі, даследчык уладнага бандытызму, пуцінізму і рашызму, апублікаваў шмат артыкулаў і манаграфій на гэтую тэму.

З 2019 года дае інтэрв’ю разнастайным украінскім СМІ, дэманструючы глыбокае разуменне сусветнай і ўнутранай палітыкі Расіі; пазней, з 2021 года, на рэгулярнай аснове з’яўляецца на канале Эспрэса ў праграме «„Студыя Захад" з Антонам Баркоўскім». З пачаткам чарговага ўварвання Расіі ў 2022 годзе выступае запрошаным экспертам ужо на штодзённай аснове ў многіх СМІ і на анлайн-пляцоўках асобных блогераў: выступае крытыкам, каментуе і аналізуе міжнародную палітыку і палітыку РФ, указваючы на памылкі і робіць здагадкі, дзеліцца назіраннямі. Асобныя штодзённыя відэа з інтэрв’ю становяцца рэйтынгавымі.

Праз пераслед у РФ пражывае ў Вашынгтоне, ЗША.

Біяграфія
---------

У 1962 годзе скончыў механіка-матэматычны факультэт МДУ ім. М. В. Ламаносава. Аўтар больш за 100 артыкулаў і некалькіх манаграфій па тэорыі кіравання, глабальным мадэляванні, ядзернай стратэгіі. У 1970-я гады вывучаў камп’ютарныя мадэлі свету. З 1998-га займаецца палітычнай журналістыкай, апублікаваў некалькі соцень артыкулаў у расійскіх і замежных выданнях. Лаўрэат прэміі «Залаты гонг-2001» у галіне міжнароднай журналістыкі. Публікуецца на сайце «Грани.ру». Член міжнароднага «Пэн-клуба». У 2004 годзе ўступіў у Расійскую аб’яднаную дэмакратычную партыю «Яблоко», з’яўляецца членам яе федэральнага савета. Знаходзіцца ў радыкальнай апазіцыі да палітычнага рэжыму Уладзіміра Пуціна. Быў членам Ініцыятыўнай групы па вылучэнні Уладзіміра Букоўскага кандыдатам у прэзідэнты РФ на выбарах 2008 года.

Судовы пераслед
---------------

У вересні 2007 года маскоўскі Басманны суд распачаў крымінальную справу супраць Андрэя Піянткоўскага па абвінавачанні ў экстрэмізме, але ў снежні 2008 года закрыў гэтую справу.

Пазіцыя падчас расійска-ўкраінскай вайны (з 2014)
-------------------------------------------------

Амаль за месяц да правядзення гэтак званага крымскага рэферэндума — 21 лютага 2014 года — у інтэрв’ю інтэрнэт-парталу літоўскага нацыянальнага радыё і тэлебачання Піянткоўскі заявіў, што *«Крэмль імкнецца раздзяліць Украіну і анексаваць Крым, а Захад не можа стрымаць Расію, паколькі палітыка прэзідэнта ЗША Барака Абамы такая ж безхрыбетная, як і палітыка Еўрапейскага Саюза…»*.

14 сакавіка 2014 года, у артыкуле пад назвай «Апошняя стадыя» Піянткоўскі заявіў, шіо *«тэхналогія і прапагандысцкае забеспячэнне пуцінскай анексіі Крыма настолькі па-вучнёўску спісаны з гітлераўскіх судэцкіх пропісаў, што параўнанне двух дзяржаўных дзеячаў, якое было яшчэ зусім нядаўна лёсам „адмарозка і адступніка" Шандаровіча, стала сёння мейнстрымам сусветнага палітычнага дыскурсу…»*.

У вересні 2014 года падпісаў заяву з патрабаваннем *«спыніць агрэсіўную авантуру: вывесці з тэрыторыі Украіны расійскія войскі і спыніць прапагандысцкую, матэрыяльную і вайсковую падтрымку сепаратыстам на паўднёвым усходзе Украіны»*.

21 лютага 2022 года падпісаў адкрыты калектыўны ліст расійскага Кангрэса інтэлігенцыі «Вы будзеце пракляты! Распальвальнікам вайны», у якім ідзе гаворка пра гістарычную адказнасць улады РФ за распальванне «вялікай вайны з Украінай».

Вымушаная эміграцыя
-------------------

У лютым 2016 годзе пасля артыкула «Бомба, якая гатова выбухнуць» атрымаў абвінавачанні ў экстрэмізме, шматлікія запужванні з боку рэжыму Пуціна, вобшукі жытла, пагрозы арыштам, судом і зняволеннем, а таксама намёкі, што пасля забойства Барыса Нямцова ён будзе наступнай «рытуальнай ахвярай» Пуціна, Піянткоўскі заявіў, што вымушаны на нейкі час пакінуць Расію.

Аўтар прац
----------

* Решение одной задачи управления для глобальной динамической модели Форрестера. — Препринт ИПМ АН СССР. 1974, № 56 (в соавт.).  (руск.)
* О задаче управления в глобальной модели WORLD-3. — М. 1975 (в соавт.).  (руск.)
* Математические модели глобального развития. Л. 1980 (в соавт.).  (руск.)
* Исследование стратегической стабильности методами математического моделирования. М. 1988 (в соавт.).  (руск.)
* Эволюция концепций стратегической стабильности (Ядерное оружие в XX и XXI веке). М. 1997 (в соавт.).  (руск.)
* За Родину! За Абрамовича! Огонь! М. ЭПИцентр, 2005. ISBN 5-89069-099-X  (руск.)
* Нелюбимая страна. М. 2006. ISBN 5-85691-061-3  (руск.)
* Третий путь …к рабству. М. 2010. ISBN 978-1-934881-42-2. Издание 2014 года, дополненное  (руск.)
* Визионер Захар Прилепин  (руск.)
* Чёртова дюжина Путина: Хроники последних лет. — М.: Алгоритм, 2014. — 240 с. — (Власть в тротиловом эквиваленте). 2000 экз. ISBN 978-5-4438-0639-6  (руск.)
* Искушение Владимира Путина. — М.: Алгоритм, 2013. — 240 с. — (Проект «Путин»). 2000 экз. ISBN 978-5-4438-0329-6  (руск.)

Адзнакі
-------

* У 2021 годзе ўзнагароджаны ўкраінскім Ордэнам за інтэлектуальную адвагу.

Крыніцы
-------

1. ↑  Лучшие книги Андрей Пионтковский (руск.). *livelib.ru*.
2. ↑  *Владимирас Лаучюс*. Пионтковский: после Грузии – Украина, после Украины – страны Балтии (руск.).  ru.delfi.lt (21 лютага 2014). Праверана 10 жніўня 2014.
3. ↑  Последняя стадия (руск.).  Радыё Свабода (14 сакавіка 2014). Праверана 10 жніўня 2014.
4. ↑  Заявление «Круглого стола 12 декабря» к Маршу Мира 21-го сентября (руск.)
5. ↑  «Ви будете прокляті!»: Конгрес інтелігенції РФ опублікував відкритого листа розпалювачам війни. 21.02.2022, 12:57  (укр.)
6. ↑  Адкрыты калектыўны ліст «Вы будете прокляты!»  (руск.)
7. ↑  Бі-бі-сі: Андрей Пионтковский покинул Россию, опасаясь преследования. — 19 лютага 2016  (руск.)
8. ↑  Пионтковский покинул Россию после обнаружения в его статье «признаков экстремизма» (руск.). *grani.ru* (19 лютага 2016).
9. ↑  Кавалери ордену «За інтелектуальну відвагу»: Ю.Щербак, А.Піонтковський, П.Рихло, Т.Компаніченко. (укр.). *zbruc.eu* (19 снежня 2021).

Спасылкі
--------

 У Вікіцытатніку ёсць старонка па тэме **Андрэй Андрэевіч Піянткоўскі**

|  |  |
| --- | --- |
| commons: | Андрэй Андрэевіч Піянткоўскі на Вікісховішчы |

* *Андрей Пионтковский*. Бомба, готовая взорваться (руск.). *echo.msk.ru*.
* Біяграфія і спіс публікацый на сайце Каспаров.ру (руск.)
* Андрэй Піянткоўскі — біяграфія на peoples.ru  (руск.)
* Третій шлях до рабства: Російський політичний діяч і політолог, професор Гудзонівського університету у Вашингтоні Андрій Піонтковскій про вирок Юлії Тимошенко та диктатуру в Росії  (укр.)
* Пионтковский: Россия исполняет роль насильника-импотента (руск.)
* Пионтковский назвал возможного преемника Путина (руск.)
* В Кремле настроения, близкие к паническим: Пионтковский о санкциях и контрсанкциях России (руск.)

|  |  |
| --- | --- |
| ⚙️   У сацыяльных сетках | У Кантакце · Facebook · X |
| Фота, відэа і аўдыё | YouTube |
| Тэматычныя сайты | zbMATH Open |
| 

| Нарматыўны кантроль |
| --- |
| GND: 141319917 · ISNI: 0000 0000 4463 1884 · LCCN: no2005089412 · NUKAT: n99035063 · SUDOC: 132629674 · VIAF: 66210781 |

 |